Hush, med Dorthe Gerlach i front og Michael Hartmann på guitar, har eksisteret siden 1997. De har spillet på et utal af scener og koncertsteder, men scenen de spillede på torsdag, i forbindelse med optagelser til Fjernsynsfabrikken, må alligevel være den mindste endnu. Fjernsynsfabrikken har en lille, hyggelig scene, som danske kunstnere har gæstet i forbindelse med deres optrædender på Nibe Festival. Poul Krebs, Jonah Blacksmith og Alex Vargas har blandt andet været forbi, og det var faktisk på grund af sidstnævntes koncert på Store Scene, at Hush måtte trække ind i TV2 Nords OB-vogn for at spille et par numre. Alex Vargas koncert trak nemlig ud, og det kunne høres alt for tydeligt over til Fjernsynsfabrikken, der ligger ikke ret langt fra scenen.

Referat:
De har spillet scenerne tynde i årevis, og har prøvet lidt af hvert. Men på Fjernsynsfabrikken tog Hush alligevel intimkoncerten til et helt nyt niveau, da de optrådte i TV2 Nords OB-vogn.